b'\n_START_ARTICLE_\nSan Fernando de Monte Cristi\n_START_SECTION_\nZgodovina\n_START_PARAGRAPH_\nPrvi evropejski priseljenci, 63 dru\xc5\xbein iz Kanarskih otokov pod vodstvom Juana de Bola\xc3\xb1osa, naj bi se v kraj priselili leta 1533. Po neuspe\xc5\xa1ni ustalitvi na obmo\xc4\x8dju so se razselili po celotni Dominikanski republiki. V drugi polovici 16. stoletja je ob prihodu novega vala priseljencev za\xc5\xbeivel kot premo\xc5\xbeno pristani\xc5\xa1\xc4\x8de. _NEWLINE_Leta 1606, 73 let po njegovi ustanovitvi, je bilo mesto zaradi obto\xc5\xbeb o poslovanju s pirati do tal uni\xc4\x8deno. Na svoje noge se ni postavilo do leta 1756, ko so ga obnovili kot mesto in sredi\xc5\xa1\xc4\x8de trgovine v Karibskem oto\xc4\x8dju. V tej vlogi je pristani\xc5\xa1\xc4\x8de ostalo do zgodnjega 20. stoletja._NEWLINE_Leta 1895 sta M\xc3\xa1ximo G\xc3\xb3mez in Jos\xc3\xa9 Mart\xc3\xad v G\xc3\xb3mezovem domu na ulici Mella podpisala Montekri\xc5\xa1ki manifest (\xc5\xa1p. \xc2\xbbEl Manifiesto de Montecristi\xc2\xab). Iz dela obale, ki mu doma\xc4\x8dini pravijo \xc2\xbbLa Granja\xc2\xab, sta nato odplula na Kubo, kjer sta se pridru\xc5\xbeila boju za njeno neodvisnost.'